હવે પાછોતરા એડમિશનની મોસમ ખિલશે. મતલબ કે, ઈચ્છિત સ્કૂલ કે કોલેજમાં એડમિશન લેવા માટે દોડાદોડી થશે. લોકોની આ ઈચ્છાનો ગેરલાભ લઈને કમાણી કરી લેવા અમુક સંચાલકો ‘ડોનેશન’ની માગણી કરશે. સ્કૂલોમાં ફીનું ધોરણ નક્કી કરવા માટે સરકારે કમિટી નિશ્ચિત કરી છે. આ ફીથી વધુ રકમ માગવામાં આવે તો કમિટીને ફરિયાદ થઈ શકે છે. પણ, જો એડમિશન માટે ડોનેશન માગવામાં આવે તો ACBને જાણ કરવાના મેસેજ સોશિયલ મીડિયામાં વ્યાપક બન્યાં છે. ACBના સૂત્રો કહે છે કે, ડોનેશન સામે લોકોને ફરિયાદ કરવા ઈજન અપાયાને એક વર્ષ વિતી ગયું પણ કોઈ ગંભીર ફરિયાદ આવી નથી. આમ છતાં, ડોનેશન ઉઘરાવાઈ રહ્યાની ફરિયાદ હોય તો લોકો ટોલ ફ્રી નંબર 1064 ઉપર એક કોલ કરશે તો કાર્યવાહી કરાશે. બશર્તે, એડમિશન માટે ડોનેશન માગવામાં આવે તો જ ACBનો સંપર્ક કરવાનો રહેશે.